**Már csak egy hét van hátra az élelmiszerlánc-felügyeleti díj befizetésére**

**A 2017. évi élelmiszerlánc-felügyeleti díj első részletének befizetési határideje 2017. július 31. A Nemzeti Élelmiszerlánc-biztonsági Hivatal (NÉBIH) külön elkülönített fizetési számlájára kell utalni az összeget.**

Az idei évben elkészült bevallás alapján megállapított összeget két egyenlő részletben, 2017. július 31-ig, valamint 2018. január 31-ig kell megfizetniük az érintetteknek.

A felügyeleti díjat a hivatal **10032000-00289782-30006016** számú elkülönített fizetési számlájára kell utalni. Az átutalás közleményében fel kell tüntetni a befizetésre kötelezett adószámát/azonosító jelét, valamint az első részlethez tartozó pénzügyi bizonylat számát. A hatóság kéri, hogy egyéb szöveget ne írjanak az utalási közleménybe. Fontos, hogy átutalás előtt ellenőrizzék a számlaszámot, különösen azok, akik más ügyekben is a NÉBIH pénzügyi partnerei.

A felügyeleti díjjal és a befizetéssel kapcsolatos további részletek elérhetőek a [hatóság honlapján](http://portal.nebih.gov.hu/egyeb/gyakran-ismetelt-kerdesek/felugyeleti-dij), míg a felmerülő kérdésekkel a hivatal felügyeleti díj ügyfélszolgálatához (felugyeletidij@nebih.gov.hu, 06-1/336-9024) fordulhatnak.

2017.07.25.

Nemzeti Élelmiszerlánc-biztonsági Hivatal